text: ঐক্যের সন্ধানে নর্থ বেঙ্গল ফাউন্ডেশন - Newyork Bangla News
  সোমবার , ১৬ এপ্রিল ২0১৮, Current Time : 1:07 am
  হোম »এই সপ্তাহের খবর» ঐক্যের সন্ধানে নর্থ বেঙ্গল ফাউন্ডেশন
  পূর্ববর্তীবাংলাদেশ স্পোর্টস কাউন্সিলের নতুন কমিটি
  পরবর্তী নিউইয়র্কের সন্ত্রাসী হামলার অভিযোগে গ্রেফতার হওয়া আকায়েদ উল্লাহর প্রতি ঘৃণা ও এ ঘটনার নিন্দা জানিয়েছে বাংলাদেশ সোসাইটি
  ঐক্যের সন্ধানে নর্থ বেঙ্গল ফাউন্ডেশন
  আজকাল রিপোর্ট : বিভক্ত নর্থ বেঙ্গল ফাউন্ডেশন অবশেষে ঐক্যের পথে। এ লক্ষ্যে গঠিত হয়েছে সমন্বয় কমিটিসহ নতুন নির্বাচন কমিশন। চলছে চুড়ান্ত প্রক্রিয়া। ১২ ডিসেম্বর রোববার সন্ধ্যায় আয়োজিত এক সাংবাদিক সম্মেলনে ফাউন্ডেশনের একাংশের নেতৃবৃন্দ এসব তথ্য জানান।
  জ্যাকসন হাইটসের পালকি পার্টি সেন্টারে আয়োজিত সাংবাদিক সম্মেলনে ফাউন্ডেশনের ঐক্যের বিষয়ে মূল বক্তব্য তুলে ধরেন একাংশের সাধারণ সম্পাদক মোহাম্মদ আবুল কাশেম। এসময় সভাপতি আতোয়ারুল আলমসহ নেতারা উপস্থিত ছিলেন।
  সাংবাদিক সম্মেলনে অবুল কাশেম বলেন, বিভক্ত নর্থ বেঙ্গল ফাউন্ডেশনের ঐক্যের ব্যাপারে উভয় পক্ষের শীর্ষস্থানীয় নেতৃবৃন্দের সাথে কথা হয়েছে। সেই লক্ষ্যে 'অতোয়ার-কাশেম' নেতৃত্বাধীন ফাউন্ডেশনের সাধারণ সভা বাতিল করে সাংবাদিক সম্মেলন, আলোচনা সভা ও সাংস্কৃতিক অনুষ্ঠানের আয়োজন করা হয়েছে।
  তিনি বলেন, ইতিমধ্যেই গঠন করা হয়েছে নির্বাচন কমিশন সহ ঐক্যের জন্য সমন্বয় কমিটি। নির্বাচন কমিশনের কর্মকর্তারা হলেন: আসেফ বারী টুটুল ( প্রধান নির্বাচন কমিশনার), আব্দুল মতিন, নূরুল ইসলাম সাজু, কামরুজ্জামান কামরুল ও শাহীন আলম (সদস্য)।
  ৫ সদেস্যের সমন্বয় কমিটির সদস্যরা হলেন: একেএম ফজলে রাব্বী, ডা. চৌধুরী মঞ্জুরুল হাসান, রাফেল তালুকদার, নূর ইসলাম বর্ষন ও রুহুল আমীন সরকার।
  সাংবাদিক সম্মেলনে শেষে অনুষ্ঠিত আলোচনা সভায় সভাপতিত্ব করেন ফাউন্ডেশনের সভাপতি আতোয়ারুল আলম। সভার শুরুতে পবিত্র কোরআন থেকে তেলাওয়াত ও দোয়া পরিচালনা করেন মোহাম্মদ হেলাল উদ্দিন।
  ফাউন্ডেশনের সাধারণ সম্পাদক আবুল কাশেমের পরিচালনায় সভায় অন্যান্যের মধ্যে আলোচনায় অংশ নেন ফাউন্ডেশনে অন্যতম উপদেষ্টা মুহাম্মদ ফজলুর রহমান, প্রধান নির্বাচন কমিশনার আসেফ বারী টুটুল, নির্বাচন কমিশনের সদস্য আব্দুল মতিন, নূরুল ইসলাম সাজু, কামরুজ্জামান কামরুল ও শাহীন আলম, সমন্বয় কমিটির সদস্য নূরুল ইসলাম বর্ষন, ফাউন্ডেশনের সাংগঠনিক সম্পাদক আশরাফুজ্জামান, কোষাধ্যক্ষ মির্জা রফিকুল ইসলাম, উল্লাপাড়া সোসাইটির সভাপতি জিল্লুর রহমান ও সাধারণ সম্পাদক এস এম হাসান সহ প্রফেসর মিজানুর রহমান, মনিরুল ইসলাম, আফজাল শাহ, মোহাব্বত আলী আকন্দ, তানজিল আহমেদ আরিফ, মোহাম্মদ রুবেল হাসান প্রমুখ। সবশেষে ছিলো সাংস্কৃতিক অনুষ্ঠান। এতে প্রবাসের শিল্পীরা সঙ্গীত পরিবেশন করেন।